24. ΑΝΑΓΚ. ΝΟΜΟΣ υπ’ αριθ. 257 της 17/17 Οκτ. 1936 Περί συμπληρώσεως και τροποποιήσεως των νόμων περί προστασίας του Εθνικού νομίσματος. Άρθρ.1.-(Καταργείται το άρθρ. 3 του Α.Ν. 33/1936, ως αντικατεστάθη υπό του άρθρ. 1 Α.Ν. 54/1936). Άρθρ.2.-Οι ενοικιασταί χρηματοκιβωτίων παρά Τραπέζαις ανοιχθέντων κατ’ εκτέλεσιν της από 3 Σεπτεμβρίου έ.έ. αποφάσεως της Ανωτάτης Διοικήσεως Οικονομικής Αμύνης ή ανοιχθησομένων, καλούμενοι υπό του Υπουργού Οικονομικών μέσω της Τραπέζης της Ελλάδος, υποχρεούνται ν’ αποδεικνύωσιν ότι κατέχουσι τα εν αυτοίς ευρεθέντα ξένα νομίσματα, εξωτερικόν συνάλλαγμα και χρυσόν εις νομίσματα ή ράβδους ή ότι νομίμως διέθεσαν ταύτα. Κατά των τυχόν μη αποδεικνυόντων την νόμιμον διάθεσιν των ανωτέρω αξιών εφαρμόζονται αι ποιναί του άρθρ. 14 του Ν. 5422, ως ετροποποιήθη δια μεταγενεστέρων νόμων. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 